L'obchectivo d'a esmienda 31 ye a d'eliminar a opcionalidat d'os accentos graficos en aragonés, ye decir, demandar que se decida una sola forma d'escribir as parolas (con u sin accentos, con uns regles u con atros, pero d'una unica forma). A unica avantalla que puede tener a voluntariedat ye un chicot aspecto de funcionalidat, pero miraré d'argumentar cómo os aspectos que fan empiorar a funcionalidat son mas que os que la fan amillorar. En concreto, a optatividat de  l'accentuación posa problemas importants quanto a os principios d'identidat y de funcionalidat.